**AUDIENŢĂ LA SFÂNTUL PETRU**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi, cu căciula-n mână am ciocănit la Poartă

Şi-l rog pe Sfântul Petru să-mi fie mesager

Pentru neamul meu, cu amărâta-i soartă,

Să ceară sus, la Domnul, un strop de adevăr.

Salvează-mi, Sfinte, ţara cu tot ce are neamul

Şi sufletul din mine ţi-l dăruiesc de-acum,

Eu sunt iobagul vremii şi frunzele şi ramul

N-am să le las uitarii prin pulbere şi fum.

Şi nu ştiu cum se face dar vreau să fie bine

Şi luna românească să fie iar pe cer.

Salvează-mi câmpul ţării şi bălţile senine

Că se pierdură triste prin viscole şi ger.

Hai vino, Preamărite, acum este momentul

Să iei din flăcări trupuri şi suflete, duium,

Şi crezul ţării mele, trecutul şi prezentul

Le vindecă de plagă, de boală şi de scrum.

Îţi cunoscură paşii ţinuturi de poveste

Dar pe la noi, în ţară, tristeţea curge, rea.

Hai, dă-ne, Preamărite, măcar o mică veste

Că ne salvezi destinul şi sfânta Ţara mea.

Acum este nevoie, ne plânge România,

Salvează-ne de rele că viaţa-i tot mai grea!

Şi dacă poţi, Mărite, redă-ne iar mândria

Şi-ţi voi plăti lucrarea cu însăşi viaţa mea.

07.11.2015